Ad § 1 Foreningens formål og hjemsted

Det er foreningens formål at varetage medlemmernes interesser af fælles karakter og holde medlemmerne orienteret om forhold af fælles interesse, herunder offentlige myndigheders initiativer, som kan berøre foreningens medlemmer jfr. § 2.

Foreningen kan formidle kontakt til offentlige myndigheder, og – på opfordring fra en kreds af medlemmer – repræsentere disse medlemmer i forhold til offentlige myndigheder i det omfang, bestyrelsen kan/vil påtage sig opgaven.

Bestyrelsen kan selvstændigt tage initiativ til generelle forbedringer af forholdene i området.

Det er **ikke** foreningens formål atvaretage medlemmers individuelle interesser i nabostridigheder og lignende, men eventuelt henvise til gældende love og bestemmelser.